open-index/open-wikipedia-markdown huggingface dataset:
কুমামোতো প্রশাসনিক অঞ্চল

**কুমামোতো প্রশাসনিক অঞ্চল** (熊本県? *কুমামোতো কেন্‌*) হল জাপানের কিউশু দ্বীপে অবস্থিত একটি প্রশাসনিক অঞ্চল। এর রাজধানী কুমামোতো নগর।

## ইতিহাস
কুমামোতো অঞ্চলে মানুষের বসতি ৩০,০০০ বছরের পুরোনো। প্রাথমিকভাবে শিকারী ও জোগাড়ে পর্যায়ের মানুষ ক্রমে পাথরের ব্যবহার শেখে। এখানকার প্রাচীনতম পাথরের বাসন ও যন্ত্রপাতি পাওয়া গেছে কুমামোতো নগরের হিরায়ামা শহরে। আকাহোয়্যা ইত্যাদি আগ্নেয়গিরির অধঃক্ষেপ থেকে এগুলি উদ্ধার করা হয়েছে। কোগাসাওয়া আগ্নেয়গিরির অধঃক্ষেপের তেজস্ক্রিয় কার্বন তারিখ গণনার মাধ্যমে এগুলির বয়স নির্ণয় করা গেছে।

জাপানের সব জায়গার মত বিভিন্ন যুগে বিভিন্ন পরিবার কুমামোতো অঞ্চলেও কর্তৃত্ব করেছে। ঐতিহাসিকভাবে এটি হিগো প্রদেশ নামে পরিচিত ছিল। মেইজি পুনর্গঠনের সময় হান্‌ ব্যবস্থার লোপ ও প্রশাসনিক অঞ্চল ব্যবস্থার প্রচলন হয়। ১৮৭১ খ্রিঃ হিগো প্রদেশে কুমামোতো ও য়াৎসুশিরো প্রশাসনিক অঞ্চল গঠিত হয়। ১৮৭৬ খ্রিঃ এই দুটি প্রশাসনিক অঞ্চলকে শেষ বারের মত জুড়ে কুমামোতো প্রশাসনিক অঞ্চল হিসেবে চিহ্নিত করা হয়।

দ্বিতীয় বিশ্বযুদ্ধের অংশ প্রশান্ত মহাসাগরীয় যুদ্ধের আগে অবধি কুমামোতোকে কিউশুর কেন্দ্র মনে করা হত। কিন্তু যুদ্ধোত্তর জাপানে ক্রমশ ফুকুওকা প্রশাসনিক অঞ্চলের গুরুত্ব কুমামোতোকে ছাড়িয়ে যায়।

## ভূগোল
কুমামোতো প্রশাসনিক অঞ্চল মোটামুটি কিউশু দ্বীপের কেন্দ্রে অবস্থিত। এর পশ্চিমে আরিয়াকে সাগর ও আমাকুসা দ্বীপপুঞ্জ, উত্তরে ফুকুওকা ও ওওইতা প্রশাসনিক অঞ্চল, পূর্বে মিয়াযাকি প্রশাসনিক অঞ্চল এবং দক্ষিণে কাগোশিমা প্রশাসনিক অঞ্চল।

কুমামোতোর পূর্বাঞ্চলে অবস্থিত ১৫৯২ মিটার উঁচু আসো পর্বত একটি সক্রিয় আগ্নেয়গিরি। এটি আসো ক্যালডেরার মধ্যে অবস্থিত।

২০০৮ এর ৩১শে মার্চের হিসেব অনুযায়ী কুমামোতো প্রশাসনিক অঞ্চলের মোট ভূমির ২১ শতাংশ সংরক্ষিত বনাঞ্চল। এর মধ্যে আছে আসো-কুজূ ও উন্‌যেন-আমাকুসা জাতীয় উদ্যান; কিউশু চুও সাঞ্চি ও য়াবা-হিতা-হিকোসান উপ-জাতীয় উদ্যান এবং সাতটি প্রশাসনিক আঞ্চলিক উদ্যান।

### জলবায়ু
কুমামোতো প্রশাসনিক অঞ্চলের কুমামোতো নগর-সংলগ্ন এলাকার জলবায়ু প্রশান্ত মহাসাগর দ্বারা প্রভাবিত মৃদু প্রকৃতির। কিন্তু শীত ও গ্রীষ্মে উষ্ণতার বেশ পার্থক্য আছে। অক্ষাংশের তুলনায় কুমামোতোয় বেশি শীত পড়ে। বার্ষিক গড় তাপমাত্রা ১৬ থেকে ১৭ ডিগ্রি সেলসিয়াস। গ্রীষ্মে প্রায়শই উষ্ণতা ৩৫ ডিগ্রি ছাড়িয়ে যায়; সন্ধ্যেবেলা নিকটস্থ সমুদ্রের প্রভাবে ঘন কুয়াশা পড়ে। বার্ষিক গড় ২০০০ সেমি বৃষ্টিপাতের ৪০% হয় জুন ও জুলাই মাসে।

অন্যদিকে আসো পার্বত্য অঞ্চলের জলবায়ু শীতল ও কঠোর। এটি কিউশু দ্বীপের শীতলতম স্থান। আসো পর্বতের শীতকালীন তাপমাত্রা প্রায়ই হিমাঙ্কের ১৫ ডিগ্রি নিচে নেমে যায়।

## তথ্যসূত্র


বিষয়শ্রেণী:জাপানের প্রশাসনিক অঞ্চল
বিষয়শ্রেণী:কুমামোতো প্রশাসনিক অঞ্চল
মিয়াযাকি প্রশাসনিক অঞ্চল

**মিয়াযাকি প্রশাসনিক অঞ্চল** (মিয়াজা়কি প্রশাসনিক অঞ্চল)(宮崎県? *মিয়াযাকি কেন্‌*) হল জাপানের কিউশু দ্বীপে অবস্থিত একটি প্রশাসনিক অঞ্চল। এর রাজধানী মিয়াযাকি নগর।

## ইতিহাস
মিয়াযাকিতে মানুষের বসতি অন্তত ৩৩,০০০ বছরের প্রাচীন। গোমুরা অঞ্চল থেকে মধ্য প্রস্তর যুগের যন্ত্রপাতি উদ্ধার করা হয়েছে। জিন্দাইগাসাকো ক্ষেত্র থেকে খ্রিষ্টপূর্ব তৃতীয় শতাব্দীর ব্রোঞ্জের আয়না আবিষ্কৃত হয়েছে।

মেইজি পুনর্গঠনের আগে পর্যন্ত মিয়াযাকি, হিউগা প্রদেশ নামে পরিচিত ছিল। ১৮৮৩ খ্রিঃ শেষ বারের মত কাগোশিমা থেকে মিয়াযাকিকে আলাদা করা হয়।

১৯৩৭ এ নিচিনান উপকূলে ক্যাকটাস উদ্যান উদ্বোধন করা হয়। ১৯৯৪ খ্রিঃ সীগাইয়া সমুদ্র-উদ্যান নির্মিত হয়।

## ভূগোল
মিয়াযাকি প্রশাসনিক অঞ্চল কিউশু দ্বীপের পূর্বদিকে অবস্থিত। এর দক্ষিণ ও পূর্বে প্রশান্ত মহাসাগরের উপকূল, উত্তরে ওওইতা প্রশাসনিক অঞ্চল এবং পশ্চিমে কুমামোতো ও কাগোশিমা প্রশাসনিক অঞ্চল অবস্থান করছে। পৃথিবীর দুইটি মাত্র স্থানে *কোরিওঅ্যাক্টিস জিয়্যাস্টার* ছত্রাকটি পাওয়া যায়। মিয়াযাকি হল সেই দুটি স্থানের একটি (অন্যটি মার্কিন যুক্তরাষ্ট্রের টেক্সাস রাজ্য)। হিউগানাৎসু ফলেরও জন্মস্থান মিয়াযাকি।

২০১২ এর এপ্রিল মাসের হিসেব অনুযায়ী মিয়াযাকি প্রশাসনিক অঞ্চলের মোট ভূমির ১২ শতাংশ সংরক্ষিত বনাঞ্চল। এর মধ্যে আছে কিরিশিমা-য়াকু জাতীয় উদ্যান; কিউশু চুউও সাঞ্চি, নিচিনান কাইগান, নিপ্পো কাইগান ও সোবো-কাতামুকি উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।

## পর্যটন
মিয়াযাকির পর্যটনশিল্প বিশেষ গুরুত্বপূর্ণ। প্রাকৃতিক ও সাংস্কৃতিক উভয় প্রকার দর্শনীয় স্থানই এই প্রশাসনিক অঞ্চলে যথেষ্ট সংখ্যায় রয়েছে। আয়া শহর জাপানের বৃহত্তম চিরহরিৎ অরণ্যের জন্য বিখ্যাত। তাকাচিহো শহরের তাকাচিহো গিরিখাত আসো পর্বত নিঃসৃত লাভাস্রোতের ক্ষয়কাজের দৃষ্টান্ত। তাকাচিহোর কুনিমিগাওকা স্থানটিকে “মেঘের সাগর” বলা হয়। এছাড়া অন্যান্য প্রাকৃতিক দৃশ্যের মধ্যে আছে এবিনো মালভূমি, তোই অন্তরীপ, উমাগাসে অর্ধনিমজ্জিত গিরিখাত ও সেকিনো-ও জলপ্রপাত।

অনেকগুলি উষ্ণ প্রস্রবণ ও তাদের কেন্দ্র করে অনেকগুলি রিসর্ট মিয়াযাকিতে গড়ে উঠেছে। মিয়াযাকি নগরের তামায়ুরা-নো-য়ু ও আওশিমা উষ্ণ প্রস্রবণ, এবিনো নগরের কিওমাচি উষ্ণ প্রস্রবণ, কিতাগো শহরের কিতাগো উষ্ণ প্রস্রবণ ও তাকাহারু শহরের তাকাহারু উষ্ণ প্রস্রবণ উল্লেখ্য।

স্থাপত্য ও ঐতিহাসিক গুরুত্বের স্থানের মধ্যে আছে ওবি দুর্গনগর, উদো তীর্থ, নিশি-নো-শোওসোওইন বা “পশ্চিমের শোওসোওইন”, হেইওয়াদাই উদ্যান এবং মিয়াযাকি তীর্থ।

বিভিন্ন দর্শনীয় জাদুঘরের মধ্যে আছে মিয়াযাকি প্রশাসনিক অঞ্চল শিল্পকলা জাদুঘর, মিয়াযাকি প্রশাসনিক অঞ্চল শিল্পকেন্দ্র, মিয়াযাকি প্রশাসনিক অঞ্চল প্রকৃতি ও ইতিহাস জাদুঘর এবং মিয়াযাকি প্রশাসনিক অঞ্চল বিজ্ঞান কেন্দ্র।

## উৎসব ও প্রতিযোগিতা
প্রতি বছর মার্চের শেষে অনুষ্ঠিত হয় মিয়াকোনোজো জাপানি তীরন্দাজি উৎসব ও জাপানি তীরন্দাজি প্রতিযোগিতা। মে মাসে হয় মিয়াযাকি আন্তর্জাতিক সঙ্গীত উৎসব। আগস্ট মাসের শেষে হয় তোই মিসাকি আগুন উৎসব। জুন থেকে সেপ্টেম্বরে কুশিমা শহরে উড়ুক্কু মাছ ধরার উৎসব হয়। প্রতি ডিসেম্বর মাসের দ্বিতীয় রবিবার মিয়াযাকি নগরে অনুষ্ঠিত হয় আন্তর্জাতিক আওশিমা প্যাসিফিক ম্যারাথন।

## তথ্যসূত্র


বিষয়শ্রেণী:জাপানের প্রশাসনিক অঞ্চল
বিষয়শ্রেণী:মিয়াযাকি প্রশাসনিক অঞ্চল
কাগোশিমা প্রশাসনিক অঞ্চল

**কাগোশিমা প্রশাসনিক অঞ্চল** (鹿児島県? *কাগোশিমা কেন্‌*) হল জাপানের কিউশু দ্বীপে অবস্থিত একটি প্রশাসনিক অঞ্চল। এর রাজধানী কাগোশিমা নগর।

## ইতিহাস
কাগোশিমার বিভিন্ন অঞ্চল থেকে জোমোন যুগের বসতির চিহ্ন উদ্ধার করা হয়েছে। ১৯৯৭ খ্রিঃ উয়েনোহারা অঞ্চলে একটি ৯,৫০০ বছরের পুরোনো বসবাসের চিহ্নযুক্ত গুহা পাওয়া গিয়েছিল।

ঐতিহাসিকভাবে কাগোশিমা অঞ্চলটি অষ্টম শতাব্দী থেকে ওওসুমি ও সাৎসুমা প্রদেশ এবং রিউকিউ দ্বীপপুঞ্জের উত্তরাংশে বিভক্ত ছিল।

কিউশু দ্বীপের দক্ষিণ প্রান্তে অবস্থানের ফলে নিকটবর্তী বিভিন্ন দেশের সঙ্গে জাপানের বাণিজ্য চালাতে কাগোশিমা অঞ্চল বরাবর গুরুত্বপূর্ণ ভূমিকা পালন করে এসেছে। ১৫৪৩ খ্রিঃ চীনা জাহাজে প্রত্যাবর্তনরত পথ হারানো পোর্তুগীজ নাবিকরা কাগোশিমায় প্রথম আধুনিক আগ্নেয়াস্ত্র নিয়ে আসে। জেসুইট পাদ্রী সন্ত ফ্রান্সিস জেভিয়ার কাগোশিমা তথা জাপানে প্রথম খ্রিষ্টধর্ম প্রচার করেন।

মেইজি পুনর্গঠনের সময় এখানকার বিশিষ্ট ব্যক্তি সাইগো তাকামোরি গুরুত্বপূর্ণ ভূমিকা পালন করেন। জাপানের বিংশ শতাব্দীর যুদ্ধসমূহে এই অঞ্চলটি গুরুত্বপূর্ণ নৌঘাঁটি ছিল।

## ভূগোল
কাগোশিমা প্রশাসনিক অঞ্চল কিউশু দ্বীপের দক্ষিণ প্রান্তে অবস্থিত। ওওসুমি উপদ্বীপ ও সাৎসুমা উপদ্বীপ এর দুটি প্রধান ভূভাগ। এর পশ্চিমে পূর্ব চীন সাগর, দক্ষিণে ওকিনাওয়া প্রশাসনিক অঞ্চল, পূর্বে মিয়াযাকি ও উত্তরে কুমামোতো প্রশাসনিক অঞ্চল অবস্থান করছে। ২৮ টি দ্বীপ সমেত এর অতি ভগ্ন উপকূলভাগের মোট দৈর্ঘ্য ২,৬৩২ কিমি। সাৎসুমা ও ওওসুমি উপদ্বীপের মাঝে রয়েছে কাগোশিমা উপসাগর।

সমগ্র প্রশাসনিক অঞ্চলটিতে অনেকগুলি সক্রিয় ও সুপ্ত আগ্নেয়গিরি আছে। এদের মধ্যে মুখ্য হল সাকুরাজিমা, যা কাগোশিমা নগরের দক্ষিণে কাগোশিমা উপসাগরের মাঝখানে দণ্ডায়মান। প্রায় দৈনিক ক্ষুদ্র ক্ষুদ্র বিস্ফোরণ ও একটি নিরবচ্ছিন্ন ধোঁয়ার রেখা এর জ্বালামুখ থেকে নিঃসৃত হয়। ১৯১৪ খ্রিঃ এই পর্বত শেষ বারের মত বড় মাপের অগ্ন্যুৎপাত ঘটিয়েছিল। এই অগ্ন্যুৎপাতের ফলে নিঃসৃত লাভা জমাট বেঁধেই আজ এটি কাগোশিমার মূল ভূখণ্ডের সাথে জুড়ে গেছে।

প্রশাসনিক অঞ্চলটির দক্ষিণ-পশ্চিমে ইবুসুকি নামে একটি আগ্নেয় গহ্বরজাত হ্রদ আছে। এটি এক বিরল প্রজাতির দৈত্যাকার ঈল মাছের বাসস্থান।

২০০৮ এর ৩১শে মার্চের হিসেব অনুযায়ী কাগোশিমা প্রশাসনিক অঞ্চলের মোট ভূমির ৯ শতাংশ সংরক্ষিত বনাঞ্চল। এর মধ্যে আছে কিরিশিমা-য়াকু ও উন্‌যেন-আমাকুসা জাতীয় উদ্যান; আমামি গুন্তোও ও নিচিনান কাইগান উপ-জাতীয় উদ্যান এবং নয়টি প্রশাসনিক আঞ্চলিক উদ্যান।

## অর্থনীতি
কাগোশিমা ঐতিহাসিকভাবে কৃষিনির্ভর হলেও বর্তমানে কাগোশিমা নগর সন্নিহিত অঞ্চলে শিল্পের ব্যাপক বিকাশ হয়েছে। পূর্বতন ওওসুমি প্রদেশের অংশটি অপেক্ষাকৃত অনুন্নত ও এখানে জনসংখ্যা হ্রাসমান। প্রশাসনিক অঞ্চলটির কৃষিজ পণ্যের মধ্যে আছে সবুজ চা, মিষ্টি আলু, মুলো, পোঙ্গী চাল ও উনাগি ঈল মাছ। অন্যদিকে জাপান মহাকাশ গবেষণা সংস্থার অনেকগুলি গবেষণাগার ও উৎক্ষেপণ কেন্দ্রও এখানে অবস্থিত। এগুলির মধ্যে তানেগাশিমার উৎক্ষেপণ কেন্দ্র ও উচিনোউরা মহাকাশ কেন্দ্রটি মুখ্য।

## তথ্যসূত্র


বিষয়শ্রেণী:জাপানের প্রশাসনিক অঞ্চল
ওকিনাওয়া প্রশাসনিক অঞ্চল

**ওকিনাওয়া প্রশাসনিক অঞ্চল** (沖縄県? *ওকিনাওয়া কেন্‌*) হল জাপানের দক্ষিণে অবস্থিত ১০০০ কিমি দীর্ঘ রিউকিউ দ্বীপপুঞ্জের দক্ষিণের দুই তৃতীয়াংশ। এটি জাপানের দক্ষিণতম প্রশাসনিক অঞ্চল। এর রাজধানী ওকিনাওয়া দ্বীপের দক্ষিণে অবস্থিত নাহা নগর। বর্তমানে দ্বিতীয় বিশ্বযুদ্ধ পরবর্তী নিরাপত্তা চুক্তি অনুযায়ী ৫৩,০০০ মার্কিন সেনা ওকিনাওয়ায় ঘাঁটি গেড়ে আছেন।

## ইতিহাস
নাহা ও ইয়াএসে অঞ্চল থেকে প্রস্তর যুগের মানুষের বসতির চিহ্ন পাওয়া গেছে। সাকিশিমা দ্বীপে প্রাপ্ত মাটির বাসনের সাথে তাইওয়ানের শিল্পরীতির সাদৃশ্য আছে।

অষ্টম শতাব্দী থেকে রিউকিউতে কৃষিভিত্তিক সভ্যতার পত্তন হয়। অচিরেই জাপান, চীন, তাইওয়ান প্রভৃতি দেশের ভৌগোলিক নৈকট্যের কারণে রিউকিউ একটি সমৃদ্ধ বাণিজ্যনির্ভর রাষ্ট্র হয়ে ওঠে। পঞ্চদশ শতাব্দীতে রিউকিউ চীনের মিং রাজবংশের করদ রাজ্যে পরিণত হয়।

১৬০৯ খ্রিঃ কাগোশিমা অঞ্চলের তৎকালীন শাসক শিমাজু পরিবার রিউকিউ আক্রমণ ও অধিকার করে। সাৎসুমা পরিবার ও তোকুগাওয়া শোগুনতন্ত্রের সাথে শোষণমূলক একটি ব্যবস্থা মেনে নিতে রিউকিউকে বাধ্য করা হয়; একই সময়ে চীনের করদ রাজ্যের কর্তব্যও তারা পালন করে চলে। ১৮৬৮ খ্রিঃ মেইজি পুনর্গঠনের সময় জাপান প্রত্যক্ষ সামরিক অভিযানের মাধ্যমে রিউকিউ জয় করে তার নতুন নামকরণ করে রিউকিউ হান্‌। ১৮৭৯ খ্রিঃ রিউকিউ হান্‌ ওকিনাওয়া নাম ও প্রশাসনিক অঞ্চলের মর্যাদা পায়। ওকিনাওয়ার অধিবাসীরা ১৯১২ খ্রিঃ প্রথম জাতীয় ডায়েটে প্রতিনিধি নির্বাচনে ভোট দানের অধিকার পান।

দ্বিতীয় বিশ্বযুদ্ধে মার্কিন যুক্তরাষ্ট্র ১,৮৫,০০০ সেনা নিয়ে ওকিনাওয়া অধিকার করে। প্রশাসনিক অঞ্চলটির এক তৃতীয়াংশ মানুষ প্রাণ হারান। কেবল ১৯৪৫ এর ওকিনাওয়ার যুদ্ধেই এক চতুর্থাংশের মৃত্যু হয়। মৃতদের স্মৃতির উদ্দেশ্যে নির্মিত হয়েছে শান্তির প্রস্তরফলক। এই সময় থেকেই মার্কিন যুক্তরাষ্ট্র ওকিনাওয়ায় তার সামরিক উপস্থিতি বজায় রেখেছে।

কোরীয় যুদ্ধ ও ভিয়েতনাম যুদ্ধের সময় ওকিনাওয়ার বিমানঘাঁটি থেকে অনেকগুলি মার্কিন অভিযান চালনা করা হয়। ১৯৬০ খ্রিঃ থেকে একটি চুক্তির মাধ্যমে মার্কিন যুক্তরাষ্ট্র ওকিনাওয়ায় পারমাণবিক অস্ত্রভাণ্ডার মজুত রাখতে পারে ও রাখে, যদিও কখনও ১০০০ টির বেশি অস্ত্র একসাথে নয়।

ওকিনাওয়ায় মার্কিন সামরিক উপস্থিতির বিরুদ্ধে জনমত জোরালো। ২০১০ খ্রিঃ আসাহি শিন্‌বুন সংবাদপত্রের একটি সমীক্ষায় দেখা যায় ৪৩% ওকিনাওয়ান মার্কিন ঘাঁটিগুলি বন্ধ করতে চান, ৪২% তাদের প্রভাবের হ্রাস চান এবং ১১% স্থিতাবস্থা বজায় রাখতে চান।

১৯৭২ ও ২০০৯ খ্রিষ্টাব্দের মধ্যে ওকিনাওয়ায় নিযুক্ত মার্কিন সেনা ৫,৬৩৪ টি অপরাধে অভিযুক্ত হয়েছে। এর মধ্যে আছে ২৫ টি খুন, ৩৮৫ টি ছিনতাই, ২৫ টি অগ্নিসংযোগ, ১২৭ টি ধর্ষণ, ৩০৬ টি নিগ্রহ ও ২৮২৭ টি চুরির অভিযোগ।

## ভূগোল
ওকিনাওয়া প্রশাসনিক অঞ্চল রিউকিউ দ্বীপপুঞ্জের দক্ষিণের দুই তৃতীয়াংশ নিয়ে গঠিত। এর মধ্যে বসবাসযোগ্য দ্বীপগুলিকে মূলত তিনটি অঞ্চলে ভাগ করা হয়, যথা: ওকিনাওয়া দ্বীপপুঞ্জ, মিয়াকো দ্বীপপুঞ্জ ও য়ায়েয়ামা দ্বীপপুঞ্জ।

২০০৮ এর ৩১শে মার্চের হিসেব অনুযায়ী সমগ্র ওকিনাওয়া প্রশাসনিক অঞ্চলের ১৯% সংরক্ষিত বনাঞ্চল। এর মধ্যে আছে ইরিওমোতে-ইশিগাকি জাতীয় উদ্যান; ওকিনাওয়া কাইগান ও ওকিনাওয়া সেন্‌সেকি উপ-জাতীয় উদ্যান এবং তিনটি প্রশাসনিক আঞ্চলিক উদ্যান।

## তথ্যসূত্র



বিষয়শ্রেণী:জাপানের প্রশাসনিক অঞ্চল
দিল্স দেবজ্যোতি সিংহ

*কবি এবং প্রাবন্ধিক* **দিল্স দেবজ্যোতি সিংহ** ১৯৫৬ সালের ৩১ মার্চ আসামের করিমগঞ্জ জেলার দুল্লভছড়ার কৃষ্ণনগর গ্রামে জন্ম গ্রহণ করেন।

তিনি ১৯৭৯ সাল থেকে ১৯৮০ সাল পর্যন্ত নিখিল বিষ্ণুপ্রিয়া মণিপুরী স্টুডেন্টস ইউনিয়ন  এর সভাপতির পদে ছিলেন। এছাড়াও তিনি দিল্স নামের একটি কাব্য সাহিত্য এবং সামাজিক-সাংস্কৃতিক সংগঠনের রূপকার ও ছিলেন। বর্তমানে তিনি সংগঠনটির সভাপতির পদে নিযুক্ত আছেন।

কবিতা লেখায় তিনি নিজের নাম ছাড়াও *সনাতন মিশ্র, কুমার বার্ষ্ণেয়,  বৃহন্নলা সিংহ* ইত্যাদি বিভিন্ন ছদ্মনামে কবিতা লেখেন। তিনি কবিতা নিয়ে বিভিন্ন পরীক্ষা নিরীক্ষা করে যাচ্ছেন। সনাতন মিশ্র ছদ্মনামে তার অনুপ্রাসবহুল চতুর্দশপদী কবিতা খুবই প্রশংসিত হয়েছে। কুমারী দেবলা মুখার্জ্জী ছদ্মনামে লিখিত তার "অগস্ত্য" নামের ভাষাতাত্ত্বিক গবেষণা এবং সমালোচনামুলক লেখাটি বিষ্ণুপ্রিয়া মণিপুরী ভাষার গবেষণা সাহিত্যে বিশেষভাবে গুরুত্বপূর্ণ অবদান রেখেছে। এছাড়াও তিনি তার স্বনির্বাচিত কবিতা ইংরেজি ভাষাতেও অনুবাদ করেছেন।

## তথ্যসূত্র

বিষয়শ্রেণী:১৯৫৬-এ জন্ম
মালদ্বীপের জাতীয় প্রতীক

**[[মালদ্বীপ|মালদ্বীপের]] জাতীয় প্রতীক**  একটি নারকেল গাছ, একটি অর্ধচন্দ্র এবং ক্রস আকারের দুইটি জাতীয় পতাকার সমন্বয়ে রাষ্ট্রের প্রথাগত শিরোনাম দিয়ে গঠিত।

## ব্যাখ্যা
নারকেল পাম  মালদ্বীপ জাতির লোকসাহিত্য ও ঐতিহ্য অনুযায়ী এখানকার বাসিন্দাদের জীবিকার উপকরণ হিসেবে প্রতিনিধিত্ব করে। এটাকে তারা সবচেয়ে উপকারী গাছ হিসাবে বিশ্বাস করে কারণ তারা  ওষুধ ও চিকিৎসা থেকে শুরু করে নৌকা বানানো পর্যন্ত বিভিন্ন কাজে গাছের প্রতিটি অংশ ব্যবহার করতে পারে। অর্ধচন্দ্র (একটি সার্বজনীন ইসলামী প্রতীক) এবং তার ভিতরকার তারকা চিহ্ন রাষ্ট্রের ইসলামী বিশ্বাস ও রাষ্ট্রের সরকার তথা কর্তৃপক্ষকে প্রতিনিধিত্ব করে।

স্ক্রলের শব্দ আদ**-দাওলাত আল-মাহাল্ধিবেইয়া **আরবি নাসখ শৈলীতে লেখা হয় । এগুলো সুলতান আল-গাজী মোহাম্মদ তাকুরুফানু আল-আজম ব্যবহার করেছেন যিনি ছিলেন মালদ্বীপ জাতির প্রসিদ্ধ নায়ক।  শিরোনাম আদ-দাওলাত আল-মাহাল্ধিবেইয়া (আরবি: الدولة المحلديبية
) যার অর্থ "মাহাল্ধিবেইয়াতের রাষ্ট্র" যা ইবনে বতুতা এবং অন্যান্য মধ্যযুগীয় আরব ভ্রমণকারীরা মালদ্বীপকে বোঝাতে ব্যবহার করতেন।

## আধুনিক ব্যবহার
পতাকার হাতল মালদ্বীপের সরকারের প্রতীক হিসেবে উপস্থাপন করে এবং অফিসিয়াল নথি (বিসমিল্লাহর ডানে নিচে) এবং অন্যান্য সরকারি উপস্থাপনায় প্রায়ই ব্যবহৃত হয়।

## পূর্বের সংস্করণ
পতাকার হাতলের মাঝখানে অর্ধচন্দ্র এবং তারকাটি ১৯৪০ সালে মুহাম্মদ আমিন দসিমেনা কালেগেফানুর প্রতিনিধিত্বের সময় এর প্রথম নকশায় ফ্যাকাশে নীল এবং সাদা (রুপা) রং ব্যবহার করা হয় । পরে ১৯৯০ সালে অর্ধচন্দ্র এবং তারকার রং পরিবর্তন করে সোনালী করা হয়। 

## তথ্যসূত্র



Category:Articles containing Arabic-language text
বিষয়শ্রেণী:মালদ্বীপের জাতীয় প্রতীক
জাকার্তার অর্থনীতি

**জাকার্তার অর্থনীতি** ইন্দোনেশিয়া এর অর্থনীতি এর  এক বিরাট অবদান রাখে। এই শহর থেকেই সবচেয়ে বেশি দেশের জিডিপি এর অংশ রয়েছে।জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে। সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদ্‌যাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়। 
মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে।
## তথ্যপ্রযুক্তি
জাকার্তা শহরটি দেশের বৃহত্তম তথ্য প্রযুক্তি কেন্দ্র বা আইটি সেক্টর। আইটি সেক্টর শহরটির অর্থনীতিতে এক বিরাট অবদান রাখে। এই শহরের জিডিপি এর বেশির ভাগ অংশ তথ্য প্রযুক্তি থেকে আসে। এই শহরের বু নামি তথ্য প্রযুক্তি সংস্থা রয়েছে। এই সংস্থা গুলি সারা বিশ্বে ব্যবসা করছে। এই তথ্য প্রযুক্তি শিল্নে ইন্দোনেশিয়ার বহু মনুষ যুক্ত রয়েছে। এটি কর্ম সংস্থান দিয়েছে লক্ষ লক্ষ মানুষের।

## শিল্প
এই শহরের রয়েছে দেশের বৃহত্তম শিল্পাঞ্চল। এই শিল্প অঞ্চলটি শহরের অর্থনীতিতে প্রতিনিয়ত গুরুত্ব পূর্ন অবদান রেখে চলেছে। জাকার্তা হল দেশের অর্থনৈতিক রাজধানী। এটি দেশের বৃহত্তম রপ্তানি কেন্দ্র। এখানে রয়েছে পেট্রো ক্যামিকাল কারখানা। এখানে দেশের বড় বিমান সংস্থা গুলির সদর দপ্তর রয়েছে। এই শহরে দেশের প্রধান ব্যাঙ্কক এর সদর দপ্তর অবস্থিত।এখানে বহু উৎপাদন ধর্মী শিল্প গড়ে উঠেছে। বহু প্রক্রিয়া করন শিল্প রয়েছে। এই শিল্প কলকারখানার জন্য লক্ষ লক্ষ মানুষের কর্ম সংস্থান যোগায় এই জাকার্তা শহর।

## বন্দর
এই শহরের প্রধান বন্দর হল তান্জুং প্রিওক বন্দর বা জাকার্তা বন্দর। এই বন্দর শহরটির বিদেশ বাণিজ্য সম্পন্ন করে। এই বন্দরটি শহরের শিল্প কলকারখানায় কাঁচা মালের যোগান দেয় এবং পণ্য দ্রব্য বিদেশে রপ্তানি করে। এই বন্দরের বড় সমুদ্রগামী জাহাজ এর নোঙর বা প্রবেশের ব্যবস্থা রয়েছে।বন্দরটি ১০ মিটারের বেশি গভীর। এই বন্দর দিয়ে বিদেশে রবার, পাম তেল, চাল, খনিজ দ্রব্য রপ্তানি করা হয়। অতি সম্পতি বন্দরটির আধুনিকরন করা হয়েছে। ফলে বন্দরটির পণ্য পরিবহন ক্ষমতা বেড়েছে। এই বন্দরটি বর্তমানে ৬০,০০০ টিউজ এর বেশি ক্ষমতা সম্পন্ন জাহাজ ধারণ করতে পারে। 

 এটি এখন দক্ষিণ-পূর্ব এশিয়া এর ব্যস্ত বন্দর গুলির মধ্যে একটি। এই বন্দরের পোতাশ্রয়টি স্বাভাবিক বা প্রাকৃতিক।

## তথ্যসূত্র

বিষয়শ্রেণী:জাকার্তা
মাইএসকিউএল

**মাইএসকিউএল**&nbsp;**&nbsp;**হল একটি মুক্ত ভাষার ডাটাবেজ মেনেজমেন্ট সফটওয়্যার। এই ভাষার নামের শুরুতে মাথায় রাখা হয় এর &nbsp;কো-ফাউন্ডার মাইকেল উইডনিয়াসের  মেয়ের নামানুসারে এবং এসকিউএল এর পুরা এব্রিভিয়েশন হল স্ট্রাকচার কুয়েরী ল্যাংগুয়েজ। মাইএসকিউএল ডেভেলপার টিম এটা গ্নু লাইসেন্স এর আওতায় প্রকাশ করে কিছু স্বীকার্যের ভিত্তিতে। প্রথমদিকে মাইএসকিএল একটা সুইডেস কোম্পানি ডেভেলপ করলেও পরে এটি ওরাকল কর্পোরেশন কিনে নেয় তাদের ব্যবহারের জন্য। 

**মাইএসকিউএল** হল ল্যাম্প মুক্ত ওয়েব এপলিকেশন সফটওয়ারের একটা উন্নয়ন। ল্যাম্প হল লিনাক্স, এপাচি, মাইএসকিউএল, পিএইচপি/পার্ল/পাইথন এর জন্য মাইএসকিউয়াল ডাটাবেজ সংযুক্তি হিসেবে জুমলা, ওয়ার্ডপ্রেস, পিএইচপি বিবি ইত্যাদিতে ব্যবহার করা হয়। এর মধ্যে আরো আছে ফেসবুক, গুগল, টুইটার, ফ্লিকার, ইউটিউব।&nbsp;

## তথ্যসূত্র

বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:ওয়ার্ডপ্রেস
বিষয়শ্রেণী:মাইএসকিউএল
বিষয়শ্রেণী:১৯৯৫-এর সফটওয়্যার
বানদুং এর পরিবহন ব্যবস্থা

**বানদুং** শহরটি জাকার্তা ও সুরাবায়া থেকে যতাক্রমে ১৫০ কিলোমিটার ও ৭৩০ কিলোমিটার দূরে অবস্থিত।এই শহরটি জাকার্তা ও সুরাবায়া শহরের মাঝ পথে অবস্থিত।ফলে এই শহর দুটির মধ্যে যোগাযোগ বানদুং  এর মধ্য দিয়ে সম্পর্ন হয়।বানদুং  শহরটি রেল , বাস, বিমান পরিসেবা দ্বারা জাভা দ্বীপ এর অন্যান অংশের সঙ্গে যুক্ত।

## সড়ক
এই শহরটি সড়ক পতের দ্বারা সমগ্র জাভা দ্বীপ এর সঙ্গে ভালো ভাবে যুক্ত রয়েছে।এই শহরটি জাকার্তা এর সঙ্গে ১৫০ কিমি দীর্ঘ মহাসড়ক দ্বারা যুক্ত।এছরা ৭৩০ কিলোমিটার দীর্ঘ একটি মহাসড়ক বানদুং এর সঙ্গে সুরাবায়াকে যুক্ত করেছে

## রেল
বানদুং শহরটি রেলপথ দ্বারক দেশ এর বৃহত্তম শহর ও রাজধানী জাকার্তা এর সঙ্গে যুক্ত রয়েছে।এই রেলপথটি জাকার্তা থেকে বানদুং হয়ে সুরাবায়া পর্যন্ত গেছে।
#### উচ্চগতির রেল
ইন্দোনেশিয়া সরকার দেশের রাজধানী জাকার্তা থেকে **বানদুং** পর্যন্ত একটি উচ্চগতির রেলপথ নির্মাণের প্রকল্প গ্রহণ করেছে।এই **জাকার্তা- বানদুং হাইস্পিড রেলপথ**  বা *জাকার্তা বানদুং উচ্চ-গতির রেল প্রকল্প*  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে  জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।
## বিমান পরিবহন
বানদুং শহরের একটি আন্তর্জাতিক বিমানবন্দর রয়েছে।বিমান বন্দরটি ইন্দোনেশিয়া এর তৃতীয় ব্যস্ত বিমান বন্দর যাত্রী পরিবহনের হিসাবে।এই শহর থেকে  জাকার্তা ও সুরাবায়া শহরে বিমান জরিষেবা রয়েছে।এছাড়া দেশের বাইরে বিভিন্ন শহরে বিমান যোগাযোগ রয়েছে।

## বাস
অন্তশহর যাতায়াতের জন্য কিছু অন্য পরিবহন ব্যবস্থা ব্যবহার করা যেতে পারে। প্রধান বাস টার্মিনাল থেকে বাস শহরের মধ্যে ও শহরের বাইরের যোগাযোগ রক্ষা করে।বাসের দ্বারা শহরের সল্প দূরত্বের যোগাযোগ রক্ষায় বিরাট উন্নতি ঘটেছে।

## তথ্যসূত্র

বিষয়শ্রেণী:বানদুং এর পরিবহন
কুয়াংচৌ শহরের পরিবহন ব্যবস্থা

কুয়াংচৌ শহরের এর পরিবহন ব্যবস্থা বিশ্বের উন্নতমানের পরিবহন ব্যবস্থা যুক্ত শহর গুলির মধ্যে একটি। এই শহরের সড়ক ও মহাসড়ক, মেট্রো রেল বা সাবওয়ে জালের মত ছড়িয়ে রয়েছে শহর জুড়ে। শহরটিতে উড়ালপুল যান চলাচল দ্রুত করেছে।

## সড়ক পরিবহন
শহরটিতে সড়ক পথের সুষ্ঠ ব্যবস্থা রয়েছে। শহরটিতে যান চলাচলের গতি বাড়ানোর জন্য বেশির ভাগ সড়ক গুলিকে দ্বি-মুখী যান চলাচলের উপযুক্ত করে তোলা হয়েছে। শহরটির সঙ্গে পার্শ্ববর্তী বা শহরের উপকন্ঠের সঙ্গে যোগাযোগের জন্য রয়েছে এক্সপ্রেসওয়ে রয়েছে। শহরটি জাতীয় সড়ক দ্বারা কুনমিং, বেইজিং, সাংহাই, সিনজিং প্রভৃতি শহরের সঙ্গে যুক্ত।

## বাস
শহরটিতে দ্রতগতির বাস বা বাস র্যাপিট ট্রান্সপোট সিস্টেম রয়েছে। এই ব্যবস্থাটি দেশের মধ্যে দ্বিতীয় বৃহত্তম।

## রেল পরিবহন
কুয়াংচৌ শহরটি রেলপথের দ্বারা বিভিন্ন শহরের সঙ্গে যুক্ত। এই শহর থেকে কুয়াংচৌ-বেজিং রেলপথ, কুয়াংচৌ-কুনমিং রেলপথ, কুয়াংচৌ-সিনজিং রেলপথ দ্বারা দেশের বড় শহর গুলির সঙ্গে যুক্ত]]। এছাড়া এই শহর থেকে য়ুনহাই-কুয়াংচৌ উচ্চগতির রেলপথ রয়েছে।
### উচ্চগতির রেল
চীন দেশে দুরুত্ব পূর্ন শহর গুলির মধ্যে উচ্চগতির রেলপথ গড়ার প্রকল্প নেওয়া হয়েছে। এই প্রকল্পে কুয়াংচৌ শহরের সঙ্গে যুনহাই শহর হয়ে বেইজিং পর্যন্ত রেলপথ গড়া হবে।
### সাবওয়ে
গুয়ানজু শহরটিতে একটি মেট্রো রেল ব্যবস্থা চালু আছে। এটি কুয়াংচৌ মেট্রো নামে পরিচিত। এটি দেশের চতুর্থ মেট্যো ব্যবস্তা। শহরটিতে মোট ২৬৬ কিলোমিটার মেট্রো রেলপথ রয়েছে। ২০২০ সালের মধ্যে ৫০০ কিলোমিটার মেট্রো রেলপথ নির্মাণের প্রকল্প নেওয়া হয়েছে।

## বিমান পরিবহন
কুয়াংচৌ শহরের বিমান পরিবহনের জন্য একটি আন্তর্ছাতিক বিমান রয়েছে। এই আন্তর্জাতিক বিমানবন্দরটি বাইয়ুন আন্তর্জাতিক বিমানবন্দর নামে পরিচিত। বিমানবন্দরটি ২০০৪ সালে চালু হয়। এর আগের পুরানো বাইয়ুন আন্তর্জাতিক বিমানবন্দরটি কুয়াংচৌ শহরের কেন্দ্র স্থলের কাছে অবস্থিত। বর্তমানে বিমানবন্দরের দ্বিতীয়  প্রান্তিক বা টার্মিনাল এর নির্মাণ চলছে।

## জলপথ ও বন্দর
এই শহরের মধ্য দিয়ে বয়ে গেছে পার্ল নদী। এই নদীকে কেন্দ্র করে গড়ে উঠেছে জলপথে যাত্রী পরিবহন ব্যবস্থা। এছাড়া পণ্য পরিবহনের জন্য রয়েছে **[[কুয়াংচৌ বন্দর]],**  চীনের তৃতীয় বৃহত্তম শহর কুয়াংচৌ এর প্রধান বন্দর। এই বন্দরটি দক্ষিণ চীন এর প্রধান ও বৃহত্তম বন্দর। বন্দরটি দক্ষিণ চীন সাগর এর তীরে  পার্ল নদী এর ব -দ্বীপে অবস্থিত।  এটি অতিতে ক্যান্টন বন্দর রূপে পরিচিত ছিল। বন্দরটি দক্ষিণ চীনের রাজ্য গুলোর বনজ-দ্রব্য পরিবহন করে থাকে। এই বন্দরটি বিশ্বের ৮০ টি দেশের প্রায় ৩০০ টি বন্দরের সঙ্গে যুক্ত রয়েছে এবং বন্দর গুলির মধ্যে পণ্যবাহী জাহাজ চলাচল করে। এ বন্দরটি দেশের মূল ভূখন্ডের বন্দর গুলির মধ্যে দ্বিতীয় বৃহত্তম ও সমগ্র বন্দর গুলির মধ্যে তৃতীয় বৃহত্তম। বন্দরটি পার্ল নদী এর খারি ও এই এলাকার আরও তিনটি নদী এর খাড়িতে গড়ে উঠেছে।বর্তমানে নদী গুলির গভীরতা কমে যাওয়ার কারণে বন্দরের পণ্য পরিবহনে সমস্যা হচ্ছিল। বন্দরটি ১ থেকে ৩ হাজার টন এর জাহাজ ছাড়া অন্য জাহাজ নোঙর করতে পারছিলোনা কিন্তু বর্তমানে বন্দরটিতে ড্রেজিং এর ফলে ১ লক্ষ DWT জাহাজ ভিড়তে বা নোঙর করতে পারছে।বন্দরটি এখন প্রতি বছর ৩০০ মিলিয়ন টন কার্গো পণ্য ও ৪.৮ মিলিয়ন কন্টেইনার পরিবহন করছে। বন্দটি চীন এর দক্ষিণ অংশের অর্থনীতির বিকাশ দ্রুত করেছে। এই বন্দরটি এই এলাকায় শিল্পের বিকাশ ঘটিয়েছে।

## আরও
* কুয়াংচৌ সাবওয়ে
* কুয়াংচৌ বন্দর

## তথ্যসূত্র

বিষয়শ্রেণী:কুয়াংচৌ
জ্যাক পোলার্ড

**জ্যাক আর্নেস্ট পোলার্ড**, ওএএম (; জন্ম: ৩১ জুলাই, ১৯২৬ - মৃত্যু: ২৫ মে, ২০০২) নিউ সাউথ ওয়েলসের সিডনিতে জন্মগ্রহণকারী বিশিষ্ট অস্ট্রেলীয় ক্রীড়া সাংবাদিক ছিলেন। একাধারে তিনি লেখক ও ক্রিকেট ইতিহাসবিদের ভূমিকা পালন করেছেন **জ্যাক পোলার্ড**।

## প্রারম্ভিক জীবন
১৯৪৩ সালে কপি বয় হিসেবে সিডনির টেলিগ্রাফ সংবাদপত্রে সাংবাদিকতায় কর্মজীবন শুরু করেন। ১৮ বছর বয়সে অস্ট্রেলীয় সেনাবাহিনীতে যোগ দেন। কিন্তু পায়ের আঘাতপ্রাপ্তির কারণে হলসওর্থি ব্যারাকে পুরো নয়মাস অবস্থান করতে বাধ্য হন। এ আঘাতপ্রাপ্তি তাকে সমূহ জীবন রক্ষা করে। দ্বিতীয় বিশ্বযুদ্ধকালীন নিউগিনিতে তার প্লাটুনের সকল সদস্য নিহত হয়েছিল।

## কর্মজীবন
বিশ্বযুদ্ধ পরবর্তীকালে ১৯৪৫ থেকে ১৯৪৭ সাল পর্যন্ত সেনাবাহিনীর সংবাদপত্রের জন্য জাপানে কাজ করেন। এরপর সিডনিতে সংক্ষিপ্ত সময়ের জন্য ফিরে যান। তারপর চলে যান ইংল্যান্ডে। শেফিল্ডে তিনি ঘোড়দৌড় প্রতিযোগিতার লেখকরূপে কাজ করেন। ১৯৪৮ সালে লন্ডনের অস্ট্রেলিয়ান অ্যাসোসিয়েটেড প্রেসের সংবাদ প্রতিনিধি হিসেবে কর্মজীবন শুরু করেন। সেখানে তিনি ১৯৪৮ সালের গ্রীষ্মকালীন অলিম্পিকসহ অনেকগুলো বৃহৎ আসরের ক্রীড়া প্রতিযোগিতা, দশটি উইম্বলডন চ্যাম্পিয়নশিপ ও ডন ব্র্যাডম্যানের নেতৃত্বাধীন অস্ট্রেলিয়া ক্রিকেট দলের ইংল্যান্ড সফরের উপর প্রতিবেদন প্রকাশ করেন।

১৯৫৬ সালে সিডনিতে ফিরে আসেন। নিজস্ব প্রকাশনা প্রতিষ্ঠান জ্যাক পোলার্ড পাবলিশিং প্রতিষ্ঠার পূর্ব-পর্যন্ত ক্রীড়া প্রতিবেদক হিসেবে কাজ করতে থাকেন। এ প্রতিষ্ঠানটি শুধুমাত্র ক্রীড়া ও বিনোদনধর্মী বিষয়ের উপর গ্রন্থ প্রকাশ করতো। সহজাত লেখক ও সম্পাদক হিসেবে একগুচ্ছ ক্রীড়াবিষয়ক গ্রন্থ প্রকাশ করেন তিনি। তন্মধ্যে, অস্ট্রেলীয় ক্রিকেটের ইতিহাস বিষয়ে পাঁচ খণ্ডের ব্যাখ্যামূলক বই, রাগবি ইউনিয়ন, গল্ফ, ঘোড়দৌড় ও মাছ ধরার নির্দেশনা সম্পর্কীয় বিশ্বকোষধর্মী গ্রন্থ রচনা করেন। এছাড়াও টেনিস তারকা লিউ হোড ও রড লেভার, ক্রিকেটার কিথ মিলার ও আম্পায়ার লো রোয়ান, গল্ফার ব্রুস ডেভলিন, রাগবি লীগের খেলোয়াড় কেন থর্নেট ও জনি র‌্যাপার এবং ভিএফএল খেলোয়াড় পিটার ম্যাককেনাসহ অনেক ক্রীড়া তারকার জীবনীগ্রন্থ প্রকাশ করেন।

## সম্মাননা
১২ ডিসেম্বর, ১৯৯০ তারিখে স্পোর্ট অস্ট্রেলিয়া হল অব ফেমের সাধারণ সদস্য মনোনীত হন। ৮ জুন, ১৯৯২ তারিখে ক্রীড়া সাংবাদিকতা ও ক্রীড়ার ইতিহাস বিষয়ে অসামান্য অবদান রাখায় অর্ডার অব অস্ট্রেলিয়া পদক লাভ করেন। অস্ট্রেলিয়ান ক্রিকেট সোসাইটি কর্তৃক সাংবার্ষিকাকারে জ্যাক পোলার্ড সাহিত্য পুরস্কার প্রদান করা হয়। এ প্রতিষ্ঠানটি পূর্বেকার ১২ মাসে অস্ট্রেলিয়ার ক্রিকেটকে ঘিরে শীর্ষস্থানীয় বই প্রকাশকে পুরস্কৃত করে থাকে।

## অবসর
১৯৮১ সালে প্রকাশনা জগৎ থেকে পোলার্ড অবসরগ্রহণ করেন। এরপর লেখালেখির দিকে ঝুঁকে পড়েন তিনি। মেলবোর্নে গবেষণাসংক্রান্ত কাজ শেষে সিডনিতে ফিরে আসলে স্ট্রোকে আক্রান্ত হন। এরপর ২৫ মে,২০০২ তারিখে সিডনিতে তার দেহাবসান ঘটে।

## তথ্যসূত্র

## আরও দেখুন
* ডন টলন
* বিল ফ্রিন্ডল
* জ্যাক ফিঙ্গলটন
* ক্রিকেট অস্ট্রেলিয়া

## বহিঃসংযোগ
*Author biography: Jack Pollard, HarperCollins
*Titles by Jack Pollard, National Library of Australia

বিষয়শ্রেণী:১৯২৬-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:অস্ট্রেলীয় ক্রীড়া সাংবাদিক
বিষয়শ্রেণী:অস্ট্রেলীয় ক্রীড়া লেখক
বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা
বিষয়শ্রেণী:ক্রীড়া সাংবাদিক
বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী
বিষয়শ্রেণী:অস্ট্রেলীয় সৈনিক
তাইওয়ান–বাংলাদেশ সম্পর্ক

thumb|right|250px|ইউএন-২৭৫৮ অনুযায়ী প্রস্তাবিত প্রতিস্থাপন প্রক্রিয়ায় বাংলাদেশ সম্মতি।
**তাইওয়ান–বাংলাদেশ সম্পর্ক** হল বাংলাদেশ-চীন সম্পর্ক বা তাইওয়ানের মধ্যকার দ্বিপাক্ষিক সম্পর্ক। আনুষ্ঠানিকভাবে বাংলাদেশ এবং তাইওয়ানের মধ্যে কোনো প্রকার সম্পর্ক নেই।

## ইতিহাস
১৯৭৫ সালের ৪ই অক্টোবর, বাংলাদেশ গণপ্রজাতন্ত্রী চীনকে স্বীকৃতি দেয় এবং তাইওয়ানের সাথে কূটনৈতিক সম্পর্ক ছিন্ন করে।অর্থাৎ বাংলাদেশ তাইওয়ান/গণপ্রজাতন্ত্রী চীনকে স্বীকৃতি দেয় না। জাতিসংঘ সাধারণ পরিষদের রেজোল্যুশন ২৭৫৮-এ বাংলাদেশ পিআরসি দ্বারা আরওসির প্রতিস্থাপনকেও সমর্থন দেয়।

২০০৪ সালে তাইওয়ান সরকার কর্তৃক রাজধানী ঢাকায় "তাইপেই অর্থনৈতিক ও সাংস্কৃতিক অফিস, বাংলাদেশ" ("তাইপেই ইকোনোমিক অ্যান্ড কালচারাল অফিস ইন বাংলাদেশ") প্রতিষ্ঠা করে। দক্ষিণ এশিয়ার দ্বিতীয় প্রতিষ্ঠান হিসেবে বাংলাদেশে এটি চালু হয়।

তবে বাংলাদেশ সরকারের বাধার কারণে এ কেন্দ্র থেকে ভিসা সেবা দেওয়া সম্ভব হয়ে ওঠে না। ফলে প্রতিষ্ঠানটি তাদের সরকারের নমনীয় কূটনীতি অনুযায়ী সরকারি অর্থের যথার্থ ব্যবহার নিশ্চিত করার জন্য ২০০৯ সালের ৩০শে জুন বন্ধ হয়ে যায়। ফলে তখন সারা বিশ্বে তাইওয়ানের এ রকম প্রতিষ্ঠানের সংখ্যা ১২০-এ গিয়ে দাঁড়ায়। অফিসটি বন্ধ হয়ে যাবার পর থেকে বাংলাদেশ বিষয়ক সকল কিছু যৌথভাবে নিউ দিল্লিতে অবস্থিত তাইপেই ইকোনোমিক অ্যান্ড কালচারাল সেন্টার ইন ইন্ডিয়া এবং ব্যাংককে অবস্থিত তাইপেই ইকোনোমিক অ্যান্ড কালচারাল সেন্টার ইন থাইল্যান্ড দ্বারা নিয়ন্ত্রিত হয়।

## ভিসা নীতি
বাংলাদেশের ভিসা নীতি অনুযায়ী প্রজাতন্ত্রী চীনের পাসপোর্টধারী তাইওয়ানের নাগরিকদের আগমনী ভিসা (অন এরাইভাল ভিসা) দেওয়া হবে, তবে তাইওয়ানের ভিসা নীতি অনুযায়ী বাংলাদেশের নাগরিকদের নিউ দিল্লি বা ব্যাংকক থেকে ভিসা নিতে হবে।

## অর্থনৈতিক সম্পর্ক
তাইওয়ান বাংলাদেশে যে সমস্ত পণ্য রপ্তানি করে তার মধ্যে রয়েছে পেট্রোলিয়াম, স্টেইন স্টিল, সিন্থেটিক ফাইবার, ভিনাইল ক্লোরাইড, পলিঅ্যাসিটাল, ইপোক্সি, কাপড় এবং সেলাই করবার যন্ত্র ইত্যাদি। বাংলাদেশ থেকে তাইওয়ানে রপ্তানিকৃত পণ্যসমূহ হল কাঁকড়া, বাগদা চিংড়ি, তামা, কাপড় এবং জুতা। বাংলাদেশে প্রায় ৪০টিরও বেশি তাইওয়ানিজ কোম্পানি কর্মরত আছে। তারা কাপড় প্রক্রিয়াজাতকরণ, জুতা প্রক্রিয়াজাতকরণ, অ্যাকোয়াকালচার, আসবাবপত্র প্রক্রিয়াজাতকরণ ইত্যাদি ক্ষেত্রে কর্মরত আছেন। জুতা প্রক্রিয়াজাতকরণ কোম্পানির বেশিরভাগই চট্টগ্রামে কর্মরত আছে, বাকিরা ঢাকা জেলার আশেপাশের অঞ্চলে কর্মরত আছেন।

বাংলাদেশের বৃহত্তম তাইওয়ানিজ বিনিয়োগকারী কোম্পানি হল রান জিং টেক্সটাইল কোম্পানি (潤興紡織), এবং দ্বিতীয় বৃহত্তম কোম্পানি হল পউ চেন কর্পোরেশন, যারা নাইক, এডিডাস এবং পুমার মত কোম্পানির জুতা তৈরি করে থাকে। চীনে বেতনবৃদ্ধির পর এবং ২০১৪ সালে ভিয়েতনামের চীনবিরোধী আন্দোলনের পর তাইওয়ানিজ কোম্পানি কম বেতন এবং স্থির পরিবেশের জন্য বাংলাদেশে চলে আসার সিদ্ধান্তগ্রহণ করে।

## তথ্যসূত্র

বিষয়শ্রেণী:তাইওয়ান–বাংলাদেশ সম্পর্ক
বিষয়শ্রেণী:তাইওয়ানের দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
১৯৬১ সালের ভারতীয় বাংলা চলচ্চিত্রের তালিকা

১৯৬১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
## চলচ্চিত্রসমূহ

## তথ্যসূত্র

বিষয়শ্রেণী:পশ্চিমবঙ্গের চলচ্চিত্র
বিষয়শ্রেণী:বছর অনুযায়ী বাংলা চলচ্চিত্রের তালিকা
বাদশাহ ফাহাদ আন্তর্জাতিক স্টেডিয়াম

**বাদশাহ ফাহাদ আন্তর্জাতিক স্টেডিয়াম** () (Arabic: درة الملاعب ) সৌদি আরবের প্রধান ও বৃহত্তম স্টেডিয়াম। সৌদি আরবের স্টেডিয়াম সমূহের মধ্যে মুক্তা হিসেবে পরিচিত।ব্বমূলত এখানে এখন ফুটবল খেলা অনুষ্ঠিত হয়। তবে এখানে এথলেটিক খেলার সুযোগ সুবিধাও আছে। 

## নামকরণ
সৌদি বাদশাহ ফাহাদ বিন আবদুল আজিজ এর সম্মানার্থে এই স্টেডিয়ামটির নামকরণ করা হয়।

## প্রাথমিক কথা
বাদশা ফাহাদ আন্তর্জাতিক স্টেডিয়ামটি ১৯৮৭ সালে প্রতিষ্ঠিত হয়। এর দর্শকধারন ক্ষমতা ৬৮,৭৫২ জন।  স্টেডিয়ামটি দৈর্ঘে ১১৬ গজ এবং প্রস্থে ৭৪ গজ। এই স্টেডিয়ামের ছাদ পৃথিবীর দীর্ঘতম ছাদগুলোর মধ্যে একটি। ১৯৮৯ সালের ফিফা যুব বিশ্বকাপের ফাইনাল ম্যাচসহ বেশ কয়েকটি খেলার ভেণ্যু হিসেবে ব্যবহৃত হয়েছিলো এটি।

কিং ফাহাদ আন্তর্জাতিক স্টেডিয়াম কে *[[ফিফা ১৩]]*, *[[ফিফা ১৪]]*, *[[ফিফা ১৫]]* ,* [[ফিফা ১৫]] এবং * ফিফা ১৭ এর মত ভিডিও গেমে যুক্ত  করা আছে। স্টেডিয়ামটি বানাতে মোট খরচ হয়েছিলো ৫১০ মিলিয়ন মার্কিন ডলার।  

## অবকাঠামো
স্টেডিয়ামের ছাদ ৪৭,০০০ বর্গফুট এলাকা ধারণ করে আছে। ২৪৭ মিটার ব্যাসের ২৪ টি স্তম্ভ বৃত্তাকারে স্থাপন করে এর ভারবহন করা হয়। বিশাল ছাতা স্টেডিয়ামের বসার জায়গায় সূর্যের আলো পড়তে দেয় না। এখানে সর্বপ্রথম মাজেদ আব্দুল্লাহ গোল করেন। এখানে একটি রাজকীয় ব্যালকনী বানানো হয়েছিলো যেখানে দাঁড়িয়ে বাদশাহ ফাহাদ খেলা দেখতেন। এই মনোরম স্টেডিয়ামের স্থপতি হলেন মাইকেল কে সি চিয়াহ।

## গুরুত্বপূর্ণ ম্যাচ আয়োজন
### [[ফিফা কনফেডারেশন্স কাপ]]
১৯৯২, ১৯৯৫ এর কিং ফাহাদ কাপ (যা পরবর্তীতে ফিফা কনফেডারেশন কাপ নামাঙ্কিত হয় ) ও ১৯৯৭ এর কনফেডারেশন কাপ এই মাঠে অনুষ্ঠিত হয়।

## আরও দেখুন
# সৌদি আরব

## তথ্যসূত্র

বিষয়শ্রেণী:জাতীয় স্টেডিয়াম
বিষয়শ্রেণী:সৌদি আরবের ফুটবল মাঠ
বিষয়শ্রেণী:রিয়াদের ভবন ও স্থাপনা
বিষয়শ্রেণী:সৌদি আরবে ক্রীড়া
বিষয়শ্রেণী:১৯৮৭-এ প্রতিষ্ঠিত
বিষয়শ্রেণী:সৌদি আরবের খেলার মাঠ
বিষয়শ্রেণী:২০৩৪ এশিয়ান গেমসের মাঠ
দেনা পাওনা

**দেনা পাওনা** ১৯৩১ সালের প্রেমাঙ্কুর আতর্থী পরিচালিত ভারতীয় বাংলা চলচ্চিত্র। শরৎচন্দ্র চট্টোপাধ্যায়ের উপন্যাস অবলম্বনে নির্মিত ও নিউ থিয়েটর্স প্রযোজিত এই চলচ্চিত্রটি ভারতবর্ষের প্রথম বাংলা সবাক চলচ্চিত্র হিসাবে পরিগণিত হয় (হিন্দি চলচ্চিত্র আলম আরার পাশাপাশি)। চলচ্চিত্রটিতে ঊনবিংশ শতাব্দীর বাংলার নারীদের প্রতি অবিচার ও পণ প্রথার কদর্য রূপ দর্শিত হয়েছে। ছবিটি হিন্দিতে *পূজারিন* নামে পুনর্নির্মিত হয়।

## পটভূমি
জীবনানন্দ একজন মাতাল জমিদার। এককারি তার সমস্ত পাপ কাজ এবং অর্থের লোভে তার সঙ্গী। সোরাশি স্থানীয় চণ্ডী মন্দিরের পুরোহিত এবং জীবনানন্দের বিচ্ছিন্ন স্ত্রী। তিনি অবিচল এবং একগুঁয়ে, কিন্তু দায়িত্বশীল এবং সৎ। স্থানীয় সমাজের কিছু অংশে তার অপরিসীম প্রভাব রয়েছে। সোরাশি যখন যুবক ছিলেন, তখন তিনি আলাকা নামে পরিচিত ছিলেন। পরিস্থিতি ষোড়শীকে সারা রাত মাতাল জীবনানন্দের বাড়িতে থাকতে বাধ্য করে। ঘটনাটি জানাজানি হলে স্থানীয় গ্রামবাসীদের মধ্যে তোলপাড় সৃষ্টি হয়। কিন্তু সোরাশি পুলিশ ও ম্যাজিস্ট্রেটের কাছে আইনি জবানবন্দি দেন যে তিনি স্বেচ্ছায় জমিদার বাড়িতে গিয়েছিলেন। এই বক্তব্যের কারণে জীবনানন্দ সকল অপরাধ থেকে মুক্তি পান। কিন্তু গ্রামের নেতারা তাদের সিদ্ধান্তের ব্যাপারে খুবই কঠোর ছিলেন। সর্বেশ্বর শিরোমণি, মিঃ চৌধুরী, এবং জনার্দন রায় মন্দিরের পুরোহিতের দায়িত্ব আর সোরাশীকে না দেওয়ার সিদ্ধান্ত নেন। সবেশ্বর শিরোমণির জামাতা নির্মল ষোড়শীর মনোভাব ও বুদ্ধিমত্তা দেখে খুবই মুগ্ধ। জীবনানন্দ পরে সোরাশির দিকে অগ্রসর হওয়ার চেষ্টা করে কিন্তু সে তাকে প্রত্যাখ্যান করে, তাকে রাগান্বিত করে। সে তাকে তার আশ্রয় থেকে বের করে দেওয়ার চেষ্টা করে। সাগর এবং তার দল জীবনানন্দের বিরুদ্ধে লড়াই করার জন্য সোরাশির আদেশের জন্য অপেক্ষা করছে। কিন্তু সোরাশি সম্পূর্ণভাবে বিবেকহীন এবং মন্দিরের পাশাপাশি গ্রামকে চিরতরে ত্যাগ করার সিদ্ধান্ত নেয়। এটি জীবনানন্দের মধ্যে একটি অপ্রত্যাশিত পরিবর্তন নিয়ে আসে কারণ তিনি তার ভুলগুলি উপলব্ধি করেন এবং সোরাশির কাছে আত্মসমর্পণ করেন। যার জবাবে সে তার নিঃশর্ত ক্ষমাপ্রার্থনা গ্রহণ করে এবং তাকে গ্রহণ করে। সোরাশির মনোভাব ও বুদ্ধিমত্তা দেখে খুবই মুগ্ধ। জীবনানন্দ পরে সোরাশির দিকে অগ্রসর হওয়ার চেষ্টা করে কিন্তু সে তাকে প্রত্যাখ্যান করে, তাকে রাগান্বিত করে। সে তাকে তার আশ্রয় থেকে বের করে দেওয়ার চেষ্টা করে। সাগর এবং তার দল জীবনানন্দের বিরুদ্ধে লড়াই করার জন্য সোরাশির আদেশের জন্য অপেক্ষা করছে। কিন্তু সোরাশি সম্পূর্ণভাবে বিবেকহীন এবং মন্দিরের পাশাপাশি গ্রামকে চিরতরে ত্যাগ করার সিদ্ধান্ত নেয়। এটি জীবনানন্দের মধ্যে একটি অপ্রত্যাশিত পরিবর্তন নিয়ে আসে কারণ তিনি তার ভুলগুলি উপলব্ধি করেন এবং সোরাশির কাছে আত্মসমর্পণ করেন। যার জবাবে সে তার নিঃশর্ত ক্ষমাপ্রার্থনা গ্রহণ করে এবং তাকে গ্রহণ করে।

## অভিনয়শিল্পী

* নির্মল চরিত্রে ভানু বন্দ্যোপাধ্যায়
* জীবনানন্দের চরিত্রে দুর্গাদাস বন্দ্যোপাধ্যায়
* ষোড়শীর চরিত্রে নিভাননী দেবী
* সাগর সর্দার চরিত্রে জহর গাঙ্গুলি
* একারী চরিত্রে অমর মল্লিক
* নির্মল চরিত্রে ভূমেন রায়
* শিশুবালা হৈমবতীর চরিত্রে
* ভিড়ের দৃশ্যে উমাশশী

## আরও দেখুন
* জামাই ষষ্ঠী
* আলম আরা

## তথ্যসূত্র

## বহিঃসংযোগ

*

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৩১-এর চলচ্চিত্র
বিষয়শ্রেণী:১৯৩০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় সাদাকালো চলচ্চিত্র
ইতি শ্রীকান্ত

**ইতি শ্রীকান্ত** (ইংরেজি নাম: Your Truly, Srikanta) অঞ্জন দাস পরিচালিত ২০০৪ সালের বাংলা পিরিয়ড ড্রামা চলচ্চিত্র। ছবিটি শরৎচন্দ্র চট্টোপাধ্যায়-এর উপন্যাস "শ্রীকান্ত"(১৯১৭) অবলম্বনে নির্মিত। এটি ছিল সোহা আলি খান-এর প্রথম অভিনীত চলচ্চিত্র। অন্যান্য অভিনেতাদের মধ্যে, অপরাজিতা ঘোষ দাস ও প্রধান চরিত্রে আদিল হুসেইন-এরও এটি প্রথম বাংলা চলচ্চিত্র। হুসেনের কন্ঠ বাংলায় ডাবিং করেন সুজন মুখোপাধ্যায়। চলচ্চিত্রটি ২০০৪ সালে আই. এফ. এফ. আই-এ ভারতীয় প্যানোরামা বিভাগের একটি অংশ ছিল। ভারতের ৫২তম জাতীয় চলচ্চিত্র পুরস্কার-এ, অভীক মুখোপাধ্যায় শ্রেষ্ঠ অডিওগ্রাফির জন্য জাতীয় চলচ্চিত্র পুরস্কারটি জিতে নেন। অঞ্জন দাস শ্রেষ্ঠ পরিচালক হিসেবে আনন্দলোক পুরস্কার পান।

## অভিনয়ে
* আদিল হুসেইন - শ্রীকান্ত
* সোহা আলি খান - কমললতা
* রিমা সেন - রাজলক্ষ্মী
* পীযূষ গঙ্গোপাধ্যায় - গহর
* অপরাজিতা ঘোষ দাস - পদ্ম

## তথ্যসূত্র

## বহিঃসংযোগ
* 

বিষয়শ্রেণী:২০০৪-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০৪-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:১৯১০-এর দশকের পটভূমিতে চলচ্চিত্র
S

থাম্ব| "S" বর্ণের কার্সিভ চিত্র
**এস বা S** (*ess* , বহুবচল *esses*) ইংরেজি বর্ণমালার ১৯তম বর্ণ । এই বর্ণ ল্যাতিন বর্ণমালাতেও আsছে ।

## ইতিহাস

গ্রিক বর্ণমালায় এধরনের বর্ণ ছিলো না । তাই দন্ত্য থেকে "হিসহস' শব্দ উচ্চারণ করতে সিগমা বর্ণের ব্যবহার শুরু হয়েছে । তবে ল্যাতিন এবং ইটুরিয়ানরা এই বর্ণের ব্যবহার জানতো । আধুনিক বর্ণমালায় এই বর্ণটি প্রচুর ব্যবহৃত হচ্ছে । 

### দীর্ঘ 'S'
চতুর্দশ শতকের দিকে  ছোট  's' এর  আকৃতি ছিলো 'ſ',যাকে দীর্ঘ এস বলা হত ।তারপরে বড় হাতের অক্ষর হিসেবে 'S' আকৃতির ব্যবহার করা হয় । লেখার সময় শব্দের শেষে  's' আকৃতিও ব্যবহার করা হয় ।

ধারণা করা হয় যে লন্ডনের মুদ্রাকর  জন বেল (১৭৪৫-১৮৩১)  আধুনিক 'ſ' এর পরিবর্তে " s"  জনপ্রিয় করেন । ১৭৮৫ সালে তিনি প্রাথমিক ভাবে ব্রিটিশ থিয়েটারেও এই আকৃতি ব্যবহার শুরু করেন ।কয়রক বছরের মধ্যে তার বিষদ ব্যবহার শুরু হয় । একই বছর তার সম্পাদনায় সেক্সপিয়র সমগ্রে এই দাবী করেন যে " 'ſ' এই আকৃতির পরিবর্তে "s" আকৃতি ব্যবহার করা উচিত,এতে ভুল কম হয় ।" এভাবে জন বেল নতুন আকৃতির প্রচার শুরু করেন বিভিন্ন প্রকাশনার মাধ্যমে এবং তা ক্রমশঃ জনপ্রিয় হয়ে উঠতে থাকে । বেল "দ্যা ওয়ার্ল্ড" নামে সংবাদপত্র শুরু করেন এবং এতে বলা হয় , "পৃথিবীতে বড় ধরনের পরিবর্তন নিয়ে আসা হচ্ছে ।সংখ্যা ১,সোমবার,পহেলা জানুয়ারি,১৭৮৭"  আধুনিক যুগে এই বর্ণটি বহুল ব্যবহৃত বর্ণের মধ্যে সপ্তম স্থানে রয়েছে ।

### প্রাপ্ত  চিহ্ন,প্রতীক বা সংক্ষিপ্ত রূপ
* $ : ডলার চিহ্ন
* ₷ : স্পেসমিলো
* § : খন্ড চিহ্ন
* ℠ : সার্ভিস মার্ক প্রতীক
* ∫ : সমাকলন প্রতীক

### অন্যান্য বর্ণমালায় সমগোত্রীয় শব্দ
* 𐤔 : সেমেটিক বর্ণ Shin,সেই বর্ণ থেকে নিম্নোক্ত বর্ণ এসেছে
** Σ σ : গ্রিক বর্ণ সিগমা,এখান থেকে নিম্নোক্ত বর্ণের আবির্ভাব
*** Ⲥ ⲥ : কপটিক বর্ণ সিমা
*** С с : সিরিলিক বর্ণ এস
*** 𐌔 : পুরাতন ইতালীয় বর্ণ S, এখান থেকেই আধুনিক S এসেছে
**** ᛊ, ᛋ, ᛌ : পুরাতন ইতালীয় বর্ণ S থেকে রুনিক বর্ণ সোইলো এসেছে 
*** 𐍃 : গোথিক বর্ণ সিজিল

## কম্পিউটারের কোড

: ১ 

## অন্যান্য উপস্থাপনা

## তথ্যসূত্র

বিষয়শ্রেণী:আইএসও মৌলিক লাতিন অক্ষর
ডাউনি (পদবি)

150px|থাম্ব|ডান|গ্যেলিক আয়ারল্যান্ডের মানচিত্রটিতে প্রায় ৯০০ খ্রিস্টাব্দের উলিডিয়া (রাজ্য) এর অধিকাংশ অঞ্চলকে দেখাচ্ছে।

**ডাউনি** () একটি আইরিশ পদবি বা উপাধি, ইংরেজিতে এর মানে হল যে "একটি দুর্গ একাত্মতার"। এই নামটির বৈকল্পিক বানান ডানী। আয়ারল্যান্ডের আধুনিক প্রদেশ গালওয়ে, সাউথওয়েস্ট কর্ক, কেরি, লিমেরিক, উলস্টার ও লেইনস্টার অঞ্চলে এ নামটি আদ্যিকাল থেকে পাওয়া যায় এবং এটিকে তিনটি স্বতন্ত্র পরিবারের উপাধি বলে ধারণা করা হয়। উলস্টারে, ডাউনি (var. there Devaney) হল প্রাচীন গায়েল রাজকীয় একটি উপাধি।

ডাউনি উপাধিটি সর্বপ্রথম স্কটল্যান্ডের অ্যাঙ্গাস প্রদেশের প্যারিশ চার্চ অধিক্ষেত্র বিভাজনে পাওয়া গিয়েছিল। ডাউনি এখনও বিভিন্ন জায়গায় বহুব্যবহৃত এবং প্যারিশের প্রাচীনতম একটি নাম ডাউনি।

## ডাউনি পদবি যুক্ত বিখ্যাত ব্যক্তি
* অ্যালেন ডাউনি ড্রামবাদক
* হারুন ডাউনি (জন্ম ১৯৭৪), এনএইচএল ফরোয়ার্ড
* ব্রায়ান ডাউনি (ড্রামার) (জন্ম ১৯৫১), আইরিশ ড্রামবাদক
* ব্রায়ান ডাউনি (অভিনেতা) (জন্ম ১৯৪৪), কানাডীয় অভিনেতা
* ব্রুস ডাউনি, বার ফার্মাসিউটিক্যালসের প্রধান নির্বাহী কর্মকর্তা
* গ্লেন ডাউনি (লেখক), কানাডীয় শিশু সাহিত্য লেখক
* জেমস ডাউনি (একাডেমিক)
* জেমস ডাউনি (ইন্টারনেটের কর্মক্ষমতা শিল্পী)
* জেমস এরউইন ডাউনি (জন্ম ১৯৪২), কানাডীয় রাজনীতিবিদ
* জিম ডাউনি (কৌতুকাভিনেতা)
* জন জি. ডাউনি (জন্ম-১৮৯৪),ক্যালিফর্নীয় দেশপ্রেমিক
* জন ই. ডাউনি মার্কিন কোস্ট গার্ড নায়ক
* জন টি. ডাউনি, সিআইএ পাইলট এবং যুদ্ধবন্দি
* জুয়ান ডাউনি (১৪০–১৯৯৩), চিলির ভিডিও শিল্পী
* জুন ডাউনি (১৮৭৫-১৯৩২), মার্কিন মনোবৈজ্ঞানিক
* কিথ ডাউনি (কৃষি বিজ্ঞানী), কানাডীয় কৃষি বিজ্ঞানী
* কিথ ডাউনি (রাজনীতিবিদ), মিনেসোটার রাজনীতিবিদ
* মার্গ ডাউনি (জন্ম ১৯৬১), অস্ট্রেলীয় কৌতুকাভিনেতা
* মার্গারেট ডাউনি, মার্কিন নাস্তিক কর্মী
* মরটন ডাউনি (১৯০১–১৯৮৫), মার্কিন গায়ক
* মরটন ডাউনি, জুনিয়র (১৯৩২–২০০১), মার্কিন গায়ক, গীতিকার এবং "দ্য মরটন ডাউনি জুনিয়র শো" এর উপস্থাপক
* রবার্ট ডাউনি সিনিয়র (জন্ম ১৯৩৬), মূলত রবার্ট  ইলিয়াস, জুনিয়র, অভিনেতা, লেখক এবং চলচ্চিত্র পরিচালক
* রবার্ট ডাউনি জুনিয়র (জন্ম ১৯৬৫), বিখ্যাত মার্কিন চলচ্চিত্র অভিনেতা
* রড ডাউনি, গ্রন্থকার
* রোমা ডাউনি (জন্ম ১৯৬০), আইরিশ অভিনেত্রী ও প্রযোজক
* শেম ডাউনি (১৯২২–২০১৩), আইরিশ হার্লার
* শেরীডন ডাউনি (১৮৮৪–১৯৬১), আইনজীবী এবং ক্যালিফোর্নিয়ার গণতান্ত্রিক ইউ.এস. সেনেটর 
* ওয়াল্টার এফ. ডাউনি (১৮৯৯-১৯৬১), মার্কিন ফুটবল খেলোয়াড়
* ডব্লিউ. এন্ড ডি. ডাউনি (উইলিয়াম এবং ড্যানিয়েল), আলোকচিত্রী

## তথ্যসূত্র

## বহিঃসংযোগ
* Downey Family History 
* Downey surname, family Crest & Coats of Arms 
* Downey - Family Tree DNA 

বিষয়শ্রেণী:পদবিসমূহ
তাইওয়ান–ব্রাজিল সম্পর্ক

thumb|right|250px|ইউএন-২৭৫৮'র প্রতিস্থাপনে ব্রাজিলের বিরোধিতা
thumb|right|250px|ব্রাজিলে নির্মিত মান্দারিন এয়ারলাইন্স এমব্রায়ের-১৯০ বিমান

**তাইওয়ান–ব্রাজিল সম্পর্ক** হল প্রজাতন্ত্রী চীন বা তাইওয়ান এবং সংযুক্ত প্রজাতন্ত্রী ব্রাজিল রাষ্ট্রদ্বয়ের মধ্যকার দ্বিপাক্ষিক সম্পর্ক। তাইওয়ান ও ব্রাজিলের মধ্যে কোনো প্রকার আনুষ্ঠানিক কূটনৈতিক সম্পর্ক নেই, কারণ ব্রাজিল গণপ্রজাতন্ত্রী চীনকে স্বীকৃতি দেয়। তবে দুই দেশই অর্থনৈতিক ও সাংস্কৃতিক কেন্দ্র দ্বারা অনানুষ্ঠানিকভাবে পারস্পরিক কূটনৈতিক সম্পর্ক বজায় রেখেছে।

## ইতিহাস
ব্রাজিলই প্রথম দেশ হিসেবে প্রজাতন্ত্রী চীনকে (আরওসি) ১৯১২ সালে এর প্রতিষ্ঠারর পর থেকেই সমর্থন দেয়। ১৯৭১ সালে ব্রাজিল জাতিসংঘ সাধারণ পরিষদ রেজোল্যুশন ২৭৫৮তে জাতিসংঘে গণপ্রজাতন্ত্রী চীন (পিআরসি) দ্বারা আরওসির প্রতিস্থাপনের ঘোর বিরোধিতা করে, তবে ১৫ই আগস্ট, ১৯৭৪ সালে ব্রাজিল প্রজাতন্ত্রী চীনের সাথে কূটনৈতিক সম্পর্ক বিচ্ছিন্ন করে গণপ্রজাতন্ত্রী চীনের সাথে সম্পর্ক স্থাপন করেন। তাইওয়ান এবং ব্রাজিলের কূটনৈতিক সম্পর্ক বিচ্ছিন্নের পর উভয় দেশে অবস্থিত কূটনৈতিক মিশন, প্রতিনিধিত্বকারী অফিস দ্বারা প্রতিস্থাপিত হয়।

## প্রতিনিধিত্ব
প্রজাতন্ত্রী চীন সরকার ব্রাজিলিয়ায় তাইপেই ইকোনোমিক অ্যান্ড কালচারাল অফিস ইন ব্রাজিল স্থাপন করেন (), এছাড়া সাও পাওলোতে এবং রিও দি জেনেরিওতে আরো দুটি অফিস চালু করে তারা। রিও দি জেনেরিওর অফিসটি ২০১২ সালে বন্ধ হয়ে যায়।

একইভাবে ব্রাজিল সরকার তাইওয়ানের রাজধানীতে কমার্শিয়াল অফিস অব ব্রাজিল টু তাইপেই (, ) স্থাপন করেছে।

## ব্রাজিলের অভিবাসী তাইওয়ানিজ
১৯৬০-এর দিক থেকে ব্রাজিলে উল্লেখযোগ্য সংখ্যক তাইওয়ানিজের অভিবাসন ঘটে। অধিকাংশ তাইওয়ানিজ ব্রাজিলীয়ই কাওসিউংয়ের কৃষক।

অনেক তাইওয়ানিজ ব্রাজিলীয়ই বর্তমানে সাও পাওলো, রিও গ্রান্ডে দো সুল, প্যারানা এবং রিও দি জেনেরিওতে বাস করে। উত্তর ব্রাজিলের অবস্থিত ব্রাজিলের পঞ্চম-বৃহত্তম শহর রিসিফে হল তাইওয়ানিজ ব্রাজিলীয়দের, বিশেষ করে মেইনং, কাওসিউংয়ের অপর স্থাপনা। সাও পাওলোর উপশহরগুলোতে একশরও  বেশি তাইওয়ানিজ ব্রাজিলীয়রা মাশরুম কারখানা স্থাপন করে, যা পুরো ব্রাজিলে মাশরুম সরবরাহ করে।

## অর্থনৈতিক সম্পর্ক
এশিয়ায় তাইওয়ান ব্রাজিলের অন্যতম প্রধান বাণিজ্যিক সহযোগী। ব্রাজিল থেকে তাইওয়ানে রপ্তানিকৃত পণ্যসামগ্রি হল ওর, সয়াবিন, ভূট্টা, কাঠ, স্টীল, তুলা, চামড়া এবং গ্রানাইট। ব্রাজিল হল তাইওয়ানের অষ্টাদশ বাণিজ্যিক সহযোগী। তাইওয়ান থেকে ব্রাজিলে রপ্তানিকৃত পণ্যসামগ্রি হল তড়িৎ যন্ত্রসামগ্রি, রেকর্ড করার যন্ত্র, এলসিডি, স্টীল এবং প্লাস্টিকের সামগ্রি।

তাইওয়ানের অনেক ইলেকট্রনিক কোম্পানি ব্রাজিলে তাদের শাখা খুলেছে। ফক্সকন, আসুস, এমএসআই, কম্প্যাল, গিগাবাইট, এসির, এওসি, ডি-লিঙ্ক এবং আরো অনেক ইলেকট্রনিক কোম্পানি এর মধ্যে অন্যতম।

## তথ্যসূত্র

বিষয়শ্রেণী:তাইওয়ান–ব্রাজিল সম্পর্ক
বিষয়শ্রেণী:তাইওয়ানের দ্বিপাক্ষিক সম্পর্ক
বিষয়শ্রেণী:ব্রাজিলের দ্বিপাক্ষিক সম্পর্ক
উজবেকিস্তানের সংবিধান

ডান|318x318px
**উজবেকিস্তানের সংবিধান** ১৯৯২ সালের ৮ ডিসেম্বরে উজবেকিস্তানের সুপ্রিম কাউন্সিলের একাদশ অধিবেশনে গৃহীত হয়। এটি উজবেকিস্তান প্রজাতন্ত্রের ১৯৭৮ সালের সংবিধানের বদলে প্রতিস্থাপিত হয়। (Article 15) এটি উজবেকিস্তান প্রজাতন্ত্রের সর্বোচ্চ আইন (অনুচ্ছেদ ১৫) উজবেকিস্তানের সংবিধান ছয়টি অংশ এবং ২৬ টি অধ্যায়ে বিভক্ত।

## সংক্ষিপ্ত বিবরণ
উজবেকিস্তানের সংবিধান  শক্তিশালী নির্বাহী বিভাগ, আইন বিভাগ (সুপ্রিম এসেম্বলি অব উজবেকিস্তান বা অলি মাজলিস) এবং বিচার বিভাগের মধ্যে নামেমাত্র পার্থক্য সৃষ্টি করে। 

উজবেকিস্তানের রাষ্ট্রপতি, যিনি পাঁচ বছরের জন্য প্রত্যক্ষ ভোটে নির্বাচিত হয়ে থাকেন, এবং মাত্র একবার তার এ মেয়াদ বৃদ্ধি হতে পারে, সংবিধান অনুসারে তিনি রাষ্ট্রে প্রধান এবং সর্বোচ্চ নির্বাহী ক্ষমতার অধিকারী। সামরিক বাহিনীর সর্বাধিনায়ক হিসাবে রাষ্ট্রপতি দেশে জরুরি অবস্থা কিংবা যুদ্ধ ঘোষণা করতে পারেন। রাষ্ট্রপতি *অলি মাজলিসের*  বিবেচনার জন্য প্রধানমন্ত্রী পদে প্রার্থী মনোনয়ন করা এবং মন্ত্রীসভার সব সদস্যদের নিয়োগ দেওয়া, জাতীয় তিন আদালতের বিচারপতি নিয়োগ করা, অলি মাজলিসে অনুমোদনের জন্য যে কোন বিষয় উত্থাপন করা এবং নিম্ন আদালতের সকল সদস্য নিয়োগ দেওয়ার ক্ষমতার অধিকারী।  রাষ্ট্রপতির সংসদ ভেঙে দেওয়ার অধিকারও আছে। www.lex.uz.

আইন সভার (নিম্নকক্ষ) ১৫০ জন জনপ্রতিনিধি পাঁচ বছরের জন্য নির্বাচিত হন। নিম্নকক্ষই উজবেকিস্তানের আইনবিভাগের সর্বোচ্চ প্রতিষ্ঠান। আইন সভা সাংবিধানিক আদালতের সম্মতিতে রাষ্ট্রপতি কর্তৃক বাতিল হতে পারে। বাতিল করার এই বিধিটি আইন বিভাগ এবং নির্বাহী বিভাগের ক্ষমতার ভারসাম্য রক্ষার জন্য গুরুত্বপূর্ণ। সিনেটের ১০০ জন সদস্যের মধ্যে ১৬ জন প্রত্যক্ষভাবে রাষ্ট্রপতি কর্তৃক মনোনীত হন।  অলি মাজলিস আইন প্রণয়ন করে, যা রাষ্ট্রপতি কর্তৃক সংসদে কিংবা উচ্চাদালত কর্তৃক অথবা প্রক্যুরেটর জেনারেল (দেশটির সর্বোচ্চ আইন প্রয়োগকারী কর্তৃপক্ষ) কর্তৃক অথবা স্বায়ত্বশাসিত কারাকালপাকস্তান প্রজাতন্ত্রের সরকার কর্তৃক প্রবর্তিত হতে পারে। আইন ছাড়াও আন্তর্জাতিক চুক্তি, রাষ্ট্রপতির অধ্যাদেশ এবং জরুরি অবস্থা অবশ্যই *অলি মাজলিসে* অনুমোদিত হতে হবে।

জাতীয় বিচার ব্যবস্থায় সাংবিধানিক আদালত , সুপ্রিম কোর্ট, এবং উচ্চ অর্থনৈতিক আদালত অন্তর্ভুক্ত। নিম্ন আদালত আঞ্চলিক, জেলা ও শহর পর্যায়ে বিদ্যমান আছে। সব পর্যায়ের বিচারপতিদেরকে রাষ্ট্রপতি নিয়োগ দান করেন এবং অলি মাজলিস অনুমোদন করে।  সরকারের অন্যান্য বিভাগের নামমাত্র স্বাধীনতা থাকলেও আদালতের উপর নির্বাহী বিভাগের কার্যকর নিয়ন্ত্রণে আছে।  সোভিয়েত যুগের নিয়মের মতোই প্রক্যুরেটর জেনারেল এবং আঞ্চলিক ও স্থানীয় পর্যায়ে তার সমকক্ষরা রাষ্ট্রের প্রধান আইন কর্মকর্তা এবং ফৌজদারি অপরাধের তদন্ত কর্মকর্তা, এটি এমন একটি পদ্ধতি, যা বিবাদির বিচার পূর্ব অধিকার সীমিত করে দেয়।

## তথ্যসূত্র


* The Constitution of the Republic of Uzbekistan, in: *Constitutions of the Participating Countries of the CIS*, Russian Institute of Legislation and Comparative Law, Normal Publishing House, Moscow (2001), pp.&nbsp;593–626. (Russian)
* Constitution of the Republic of Uzbekistan with 2003 amendments
* https://web.archive.org/web/20110907021531/http://www.andijan.uz/ENG/enginson.shtml - Constitution
* http://www.ksu.uz/en/page/index/id/5  - The Constitutional Court of Uzbekistan

Category:Articles with Russian-language external links
বিষয়শ্রেণী:দেশ অনুযায়ী সংবিধান
বিষয়শ্রেণী:উজবেকিস্তান সরকার
মালদ্বীপের শিক্ষাব্যবস্থা

প্রথা অনুসারে মালদ্বীপে তিন বছর বা তার চেয়ে বেশি বয়সী শিশুরা  মালদ্বীপের ঐতিহ্যবাহী বিদ্যালয়ে শিক্ষা গ্রহণ করত, যে বিদ্যালয়গুলো "এধুর্জ" নামে পরিচিত ছিল, সাধরনত একটি বড় কক্ষ অথবা গাছের ছায়ায় এসব বিদ্যালয় তাদের কার্যক্রম পরিচালনা করত।  শিশুরা এসব বিদ্যালয়ে সাধারণ পাটি গণিত, ধিবেহী ভাষা, সামান্য আরবি এবং কুরআন পাঠ করতে শিখত।  বর্তমানে এসব বেসরকারি বিদ্যালয়ের কোন অস্তিত্ব নেই, কেননা ১৯৮০ থেকে ১৯৯০ এর দশকে এসব বিদ্যালয়কে পশ্চিমা পদ্ধতির বিদ্যালয়ে রূপান্তরিত করা হয়েছে। মালদ্বীপের প্রথম পশ্চিমা পদ্ধতির বিদ্যালয় হলো মাজিদিয়্যা বিদ্যালয়, ১৯২৭ সালে প্রতিষ্ঠিত একটি মাধ্যমিক বিদ্যালয়। এই বিদ্যালয়টি মুলত সহশিক্ষামুলক ছিল, কিন্তু ১৯৪৪ সালে একটি বালিকা মাধ্যমিক বিদ্যলয় প্রতিষ্ঠার প্রয়োজনীয়তা অনুভূত হয়, তাই আমিনিয়্যাহ বিদ্যালয় প্রতিষ্ঠা করা হয়।

ইউনেস্কোর শিক্ষাবিষয়ক উপদেষ্টাদের একটি গবেষণা অনুসারে মালদ্বীপ সরকার ৬ অক্টোবর ১৯৭৬ সালে শিক্ষাব্যবস্থা উন্নয়ন প্রকল্প শুরু করে। এই প্রকল্প শিক্ষাব্যবস্থার উন্নয়নের জন্য ব্যাপক কার্যক্রম চালু করে, তন্মধ্যে প্রাথমিক শিক্ষার বিস্তার, পাঠ্যক্রম উন্নয়ন, শিক্ষাবিষয়ক বেতার, বয়স্কদের জন্য কম্যুনিটি শিক্ষা কার্যক্রম এবং পাঠ্যপুস্তক উন্নয়ন ও মুদ্রণের ব্যবস্থা অন্যতম। এই প্রকল্পের আওতায় প্রথম বিদ্যালয় *বা অ্যাটল ঈধাফুশিতে* ১৯৭৮ সালের মার্চ মাসে প্রতিষ্ঠিত হয়। বিদ্যালয় নির্মাণ কার্যক্রম অব্যহত ছিল এবং পরবর্তীতে জাপানের প্রাথমিক বিদ্যালয় নির্মাণ প্রকল্প এই প্রকল্পের পরিপূরক হিসাবে কাজ করে। পাঠ্যক্রম উন্নয়ন কার্যক্রম ১৯৭৬ সালে শুরু হয়, এবং শিক্ষক প্রশিক্ষণ কার্যক্রম ১৯৭৭ সালে শুরু হয়। একই সময়ে অন্যান্য কর্মসূচি চালু করা হয় এবং ১৯৭০ থেকে ১৯৮০’র দশক পর্যন্ত অব্যহত থাকে, এই সময় শিক্ষা খাতে দশ বছরব্যাপী (১৯৮৬-১৯৯৬) মহাপরিকল্পনা গ্রহণ করা হয়।  দ্বিতীয় মহাপরিকল্পনা গ্রহণ হয় ১৯৯৬-২০০৫ সাল পর্যন্ত।  এই হলো মালদ্বীপের শিক্ষাব্যবস্থা উন্নয়নের ভিত্তি, যা রাষ্ট্রপতি নাসিরের সরকার শুরু করে এবং রাষ্ট্রপতি গাইয়ুম তা চালু রাখেন।

২০০২ সালে রাষ্ট্রপতির কার্যালয় থেকে দাবি করা হয়, প্রাথমিক শিক্ষা বিশ্বমানে উন্নীত হয়েছে এবং সাক্ষরতার হার শতকরা ৯৮.৮২ ভাগে উন্নীত হয়েছে, যা ১৯৭৮ সালে ছিল মাত্র ৭০%।  জন স্কুল শিক্ষার্থী ছিল, যা দেশটির মোট জনসংখ্যার ৪০%।

## উচ্চশিক্ষা
২০১১ সালের জানুয়ারিতে মালদ্বীপে প্রথম বিশ্ববিদ্যালয় প্রতিষ্ঠা করার জন্য “জাতীয় বিশ্ববিদ্যালয় আইন” পাশ হয়। মালদ্বীপে উচ্চ শিক্ষাদানকারী প্রতিষ্ঠানগুলো হলো:
* *মালদ্বীপ ন্যাশনাল ইউনিভার্সিটি*, এটি ইতোপূর্বে মালদ্বীপ কলেজ অব হায়ার এডুকেশন নামে পরিচিত ছিল। কলেজটি মালদ্বীপে ৯৫% পোস্ট সেকেন্ডারি শিক্ষাদান করত।
* সাইরিক্স কলেজ।
* মান্ধু কলেজ, এটি নিম্নমাধ্যমিক ও উচ্চমাধ্যমিক স্কুল ত্যাগকারীদের বিশ্ববিদ্যালয় পর্যায়ের শিক্ষাদান করে।
* *ভিল্লা কলেজ*, ২০০৭ সাল থেকে এটি কম্পিউটার এবং আইটি শিক্ষা প্রদান করে।
* ইউনিভার্সিটি অব জায়েওয়ার্দেনেপুরা, শ্রীলঙ্কা  মালদ্বীপে তাদের বিশ্ববিদ্যালয়ের কার্যক্রম চালু করার পরিকল্পনা করছে।

## তথ্যসূত্র

বিষয়শ্রেণী:এশিয়ার বিশ্ববিদ্যালয় ও মহাবিদ্যালয়ের তালিকা
বিষয়শ্রেণী:মালদ্বীপে শিক্ষা
১৯৮৩ সালের ভারতীয় বাংলা চলচ্চিত্রের তালিকা

১৯৮৩ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।

## চলচ্চিত্রসমূহ

## তথ্যসূত্র

## বহিঃসংযোগ
* Tollywood films of 1983 at the Internet Movie Database

বিষয়শ্রেণী:পশ্চিমবঙ্গের চলচ্চিত্র
বিষয়শ্রেণী:বছর অনুযায়ী বাংলা চলচ্চিত্রের তালিকা
যৌথ বন ব্যবস্থাপনা

**যৌথ বন ব্যবস্থাপনা** বা **জয়েন্ট ফরেস্ট ম্যানেজমেন্ট** হল ভারত সরকার স্বীকৃত সরকারি ও স্থানীয় মানুষের উদ্যোগে স্থানীয় বনজ সম্পদের সুপরিচালন ব্যবস্থা।

## ঐতিহাসিক পটভূমি

যৌথ বন ব্যবস্থাপনা বা JFM-এর ধারণাটির প্রথম সূত্রপাত হয় ১৯৭১ খ্রিস্টাব্দে  পশ্চিমবঙ্গের পশ্চিম মেদিনীপুর জেলার আরাবাড়ি অরণ্যে। এই প্রকল্পটির সূচনা করা হয়েছিল জনগনের দাবি মেনে ধ্বংসের হাত থেকে অরণ্যকে বাঁচাতে। বনদপ্তরের নীতি অনুযায়ী ১৯৭১ খ্রিস্টাব্দে দক্ষিণবঙ্গে শালগাছের জঙ্গল পুনরুদ্ধারের জন্য মেদিনীপুর শহর থেকে ৩০ কিমি দূরে আরাবারি অরণ্যে ডিভিশনাল ফরেস্ট অফিসার (DFO) শ্রী অজিত কুমার ব্যানার্জির নেতৃত্বে শালগাছ চাষের ব্যবস্থা করা হয়। তিনি স্থানীয় ১১টি গ্রামের মানুষের সঙ্গে আলোচনা করে ১৯৭২ খ্রিস্টাব্দে বন সুরক্ষা কমিটি (FPC) গড়ে তোলেন। এই কমিটিকে সদ্য রোপিত শালগাছের রক্ষণাবেক্ষণের দায়িত্ব দেওয়া হয়। বিনিময়ে স্থানীয় মানুষদের গ্রামীণ নিযুক্তি স্কিমে চাকরির ব্যবস্থা ও কাঠের পরিবর্তে অন্য বনজ সম্পদ আরোহণের অধিকার দেওয়া হয়। এই উদ্যোগ সফল হয়।

## ব্যবস্থাপনা
আরাবারির ঘটনায় অনুপ্রাণিত হয়ে ভারত সরকারের পরিবেশ ও বনমন্ত্রক সমস্ত রাজ্য সরকারকে, স্থানীয় জনসাধারণ এবং স্বেচ্ছা সংগঠনগুলিকে সঙ্গে নিয়ে বন উন্নয়নের চালননীতি প্রণয়ন করে। সেই অনুযায়ী ২২টি রাজ্য সরকার সংশ্লিষ্ট রাজ্য বনদপ্তরকে যৌথ বন ব্যবস্থাপনা করবার নির্দেশ দেয়। বর্তমানে ভারতে ১৭.৩৩ মিলিয়ন হেক্টর বন পরিচালনে যৌথ বন ব্যবস্থাপনা সহায়তা করে। এর অধীনে অনেকগুলি কমিটি গঠিত হয় যেগুলি বন সংরক্ষণের ভূমিস্তরে কাজ করে থাকে। এই কমিটিগুলি হল :
* ফরেস্ট প্রোটেকশন কমিটি (FPC);
* ইকো ডেভেলপমেন্ট কমিটি (EDC);
* ভিলেজ ফরেস্ট কমিটি (VFC) প্রভৃতি।

## জীববৈচিত্র্য সংরক্ষণে ভূমিকা

জীববৈচিত্র্য সংরক্ষণে যৌথ বন ব্যবস্থাপনার ভূমিকাগুলি হল: 
* বিভিন্ন রাজ্যে বন্যপ্রাণী সংরক্ষণে রাজ্য বনদপ্তরকে সক্রিয় সহযোগিতা করা।
* বনে চোরাশিকারের ঘটনা তাৎক্ষণিক বনদপ্তরকে জানানোর কাজ করা।
* দাবানল, বেআইনি পশুশিকার, বনভূমি বিনাশের প্রচেষ্টা, বেআইনি খননকার্য রোধে প্রাথমিকভাবে বনদপ্তরকে তা জানানো ও সংশ্লিষ্ট কাজে বনদপ্তরের সঙ্গে সহযোগিতা করা।

## তথ্যসূত্র

## বহিঃসংযোগ

* 

বিষয়শ্রেণী:ভারতের সাম্প্রদায়িক বন
বিষয়শ্রেণী:ভারতে পরিবেশ সংরক্ষণ
বিষয়শ্রেণী:ভারতের বন প্রশাসন
বিষয়শ্রেণী:পরিবেশ সংরক্ষণ
বিষয়শ্রেণী:ভারতীয় বন আইন